སྤྱི་ལོའི་སྔོན་གྱི་དུས་རབས་དང་པོའི་བར་དགེ་སློང་གི་སྡེ་རྣམས་ཚང་མས་གཙུག་ལག་ཁང་ཆེན་མོ་བར་གཅིག་འགྱུར་དུ་ཁས་ལེན་ངོས་འཛིན་བྱེད།བ་ཏུ་ག་མུ་ན་ཨ་བ་ཡེ་རྒྱལ་པོས་གཞི་རྒྱ་ཆེ་བའི་འཇིགས་མེད་རི་བོའི་དགོན་པཞེས་པ་གསར་བཞེངས་བྱས་ཏེ་གཙུག་ལག་ཁང་ཆེན་མོའི་དགོན་པའི་ནང་གི་མ་ཧཱ་ཏཥལ་ཕུལ་བ་དང་ཁོང་གིས་སྣེ་ཁྲིད་པའི་འོག་དགེ་སློང་ལྔ་བརྒྱས་གཙུག་ལག་ཁང་ཆེན་མོའི་དགོན་པ་ནས་ཁ་བྲལ་ཏེ་འཇིགས་མེད་རི་བོའི་དགོན་པར་ཞུགས་ཏེ་གྲུབ་མཐའ་གཞན་ཞིག་སྤེལ།དེར་བརྟེན་སི་རི་ལན་ཀའི་སངས་རྒྱས་ཆོས་ལུགས་ཀྱིས་ལོ་རྒྱུས་ཐོག་གཙུག་ལག་ཁང་ཆེན་མོའི་གྲུབ་མཐའ་བ་དང་འཇིགས་མེད་རི་བོའི་དགོན་པའི་གྲུབ་མཐའ་བ་བཅས་ཁག་གཉིས་སུ་འགྱེལ་ཐེངས་དང་པོ་དེ་ཡིན།དེ་རྗེས་སླར་ཡང་དགེ་སློང་ཁག་གཅིག་གིས་འཇིགས་མེད་རི་བོའི་དགོན་པ་ནས་ཕྱིར་དོན་ཏེ་དྷ་ཀུ་ནའི་རི་བོའི་དགོན་པརབསྡད་ནས་དགོན་དེའི་དབུ་འཛིན་དུ་ས་ཀ་རི་བཀོད་ནས་གྲུབ་མཐའ་གསར་དུ་བཙུགས་པ་དེ་ལ་ས་ཀ་རི་པ་བ་ཟེར་བ་དང་།རྒྱལ་པོ་མ་ཧཱ་སེ་ནའིསྐབས་སུ་རྒྱལ་བྱེད་ཚལ་གྱི་དགོན་པ་བཞེངས་ནས་གྲུབ་མཐའ་དེའི་ཀུ་ཧུང་ཏི་ཤ་ཡ་ལ་ཕུལ་བ་དེར་ཁོང་རྣམས་དགོན་པ་དེ་ལྟེ་གནས་སུ་བྱས་པར་རྒྱལ་བྱེད་ཚལ་གྱི་གྲུབ་མཐའ་བ་ཞེས་གྲགས་སོ།།དེར་བརྟེན་སི་རི་ལན་ཀའི་དགེ་འདུན་གྱི་སྡེ་ལ་གྲུབ་མཐའ་ཁག་གསུམ་དུ་འགྱུར་མ་གཞི་དགེ་འདུན་གྱི་སྡེ་ཁག་གསུམ་དུ་གྱུར་ཀྱང་ཚང་མ་གནས་བརྟན་སྡེ་པའི་ཁོངས་གཏོགས་ཡིན་པ་དང་ཁོང་ཚོའི་དཔེ་ཆ་རྣམས་གཙོ་བོ་པཱ་ལིའི་ཡི་གེའི་སྡེ་སྣོད་གསུམ་གྱི་གཞུང་ལུགས་གཅིག་མཚུངས་ཡིན།འོན་ཀྱང་འཇིགས་མེད་རི་བོའི་དགོན་པ་དང་རྒྱལ་བྱེད་ཚལ་གྱི་དགོན་པའི་གནས་བརྟན་རྣམས་ཀྱིས་ཚང་མས་རང་རང་གི་གཞུང་ལུགས་ཀྱི་འགྲེལ་པ་བརྩམས་ཡོད།གཞུང་ལུགས་ཀྱི་ལེ་ཚན་འགྲེལ་སྟངས་འགའ་ཞིག་གི་ཐད་ལ་གཙུག་ལག་ཁང་ཆེན་མོའི་དགེ་འདུན་གྱིས་མཛད་པའི་འགྲེལ་པ་དང་དོན་འགའ་ཞིག་མི་འདྲ་བ་ཡོད།རྗེས་སུ་འགྲེལ་པ་དེ་དག་གི་མ་དཔེ་རྣམས་ཚང་མ་ལྷག་མེད་པར་གྱུར་བས་གཙུག་ལག་ཁང་ཆེན་མོའི་བསམ་བློའི་མ་ལག་ཁོ་ན་མུ་མཐུད་ནས་ད་བར་རྒྱུད་འཛིན་བྱུང་ཡོད་པ་དེ་ནི་སངས་རྒྱས་དབྱངས་དང་འབྲེལ་བ་དམ་ཟབ་ཡོད་དོ།།